Official Journal L 028 , 06/02/1996 P. 0007 - 0008



REGOLAMENT TAL-KUMMISSJONI (KE) Nru 214/96 tat-2 ta' Frar 1996 dwar il-klassifika ta' ċerti oġġetti fin-nomenklatura magħquda Il-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u statistika u dwar it-Tariffa Doganali Komuni ([1]), kif l-aħħar emendat bir-Regolament tal-Kummissjoni (KE) Nru 3009/95 ([2]), u b'mod partikolari l-Artikolu 9 tiegħu, Billi biex tkun żgurata l-applikazzjoni uniformi tan-nomenklatura maqgħuda annessa ma' l-imsemmi Regolament, huwa meħtieġ li jkunu addottati miżuri dwar il-klassifika ta' l-oġġetti li hemm referenza għalihom fl-Anness li jinsab ma' dan ir-Regolament; Billi r-Regolament (KEE) Nru 2658/87 ippreskriva r-regoli ġenerali għall-interpretazzjoni tan-nomenklatura maqgħuda u dawk ir-regoli japplikaw ukoll għal kull nomenklatura oħra li hi kollha kemm hi jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita b'disposizzjonijiet speċifiċi tal-Komunità, bil-ħsieb ta' l-applikazzjoni ta' miżuri ta' tariffa u miżuri oħrajn li għandhom x'jaqsmu mal-kummerċ f'oġġetti; Billi, skond ir-regoli ġenerali msemmija, l-oġġetti deskritti fil-kolonna 1 tat-tabella annessa mar-Regolament presenti jridu jiġu kklassifikati skond il-kodiċijiet xierqa tan-NM murija fil-kolonna 2, bis-saħħa tar-raġunijiet preskritti fil-kolonna 3; Billi huwa aċċettat li informazzjoni li torbot dwar tariffa maħruġa mill-awtoritajiet doganali ta' Stati Membri dwar il-klassifika ta' oġġetti fin-nomenklatura maqgħuda u li ma jikkonformawx mad-drittijiet stabbiliti b'dan ir-Regolament, tista' tibqa' tkun invokata, taħt id-disposizzjonijiet ta' l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità ([3]), kif emendat bir-Regolament tal-Kummissjoni (KEE) Nru 2454/93 ([4]), għal perjodu ta' tliet xhur mid-detentur; Billi s-sezzjoni tan-nomenklatura dwar it-tariffa u statistika tal-Kumitat tal-Kodiċi Doganali ma tatx opinjoni fil-limitu ta' żmien stabbilit mill-president tiegħu fir-rigward tal-prodott Nru 1 fit-tabella annessa; Billi l-miżuri li għalihom jipprovdi dan ir-Regolament huma skond l-opinjoni tas-sezzjoni tan-nomenklatura dwar it-tariffa u statistika tal-Kumitat dwar il-Kodiċi Doganali fir-rigward tal-prodott Nru 2 fit-tabella annessa, ADOTTAT DAN IR-REGOLAMENT: Artikolu 1 L-oġġetti deskritti fil-kolonna 1 tat-tabella annessa huma issa kklassifikati ġewwa n-nomenklatura magħquda taħt il-kodiċijiet adattati tan-NM indikati fil-kolonna 2 tat-tabella msemmija. Artikolu 2 Informazzjoni obbligatorja dwar tariffa maħruġa mill-awtoritajiet doganali ta' Stati Membri li ma jikkonformaw mad-drittijiet stabbiliti b'dan ir-Regolament tista' tibqa' tkun invokata taħt id-disposizzjonijiet ta' l-Artikolu 12(6) tar-Regolament (KEE) Nru 2913/92 għal perjodu ta' tliet xhur. Artikolu 3 Dan ir-Regolament għandu jidħol fi-seħħ fil-21 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-2 ta' Frar 1996. Għall-Kummissjoni Mario MONTI Membru tal-Kummissjoni ANNESS Deskrizzjoni Klassifikazzjoni kodiċi NM Bażi (1) (2) (3) 1. Mżiewed tal-vanilla, li għandhom riħa ħafifa ta' vanilja u alkoħol, inqattgħin f'biċċiet, b'kontenut medju ta' vaniljin ta' 0,14 %, kontenut ta' zokkor ta' 0,6 % skond il-piż u saħħa alkoħolika skond il-massa ta' 8,6 % mas. Il-prodott li minnu l-vaniljin ġie estratt permezz ta' alkoħol, jintuża fl-industrija ta' l-ipproċessar ta' l-ikel, eż. fil-manifattura tal-ġelat. 0905 00 00 Il-klassifika hija stabbilita skond ir-Regoli Ġenerali 1 u 6 għall-interpretazzjoni tan-nomenklatura magħquda u bil-kliem tal-kodiċi NM 0905 00 00. 2. Preparazzjonijiet fl-għamla ta' pilloli offruti għall-bejgħ bl-imnut b'informazzjoni dwar id-doża u l-kompożizzjoni, maħsuba għall-użu bħala toniku. Kull pillola ta' 2 gr fiha: - asparatate ta' arġenina: 1 gr - excipients (aċidu ċitridu, bikarbonat tas-sodju, karbonat tas-sodju, ċitrat ta' didroġenu tas-sodju, sakkarina tas-sodju, oranġjo isfar (E 110), silika ta' kolloide, ħwawar): 1 gr 2106 90 92 Il-klassifika hija stabbilita bir-Regoli Ġenerali 1 u 6 għall-interpretazzjoni tan-nomenklatura magħquda, Nota 1(a) mal-Kapitolu 30 u l-kliem tal-kodiċijiet NM 2106, 2106 90 u 2106 90 92 Il-prodott huwa ikel supplimentari (ara wkoll Noti ta' Spjegazzjoni tas-Sistema Armonizzata, l-intestatura2106) Proofread by Claudine Camilleri [1] ĠU L 256, tas-7.9.1987, p. 1. [2] ĠU L 319, tal-31.12.1995, p. 1. [3] ĠU L 302, tad-19.10.1992, p. 1. [4] ĠU L 253, ta' l-11.10.1993, p. 1.